|  |  |  |  |
| --- | --- | --- | --- |
| DELO NA DALJAVO  Šolsko leto 2019/ 2020  Razred: 4. a | | | |
| Predmet:  MAT | Zaporedna št. ure:  114. | Datum:  17. 3. 2020 | Učiteljica:  Zdenka Mežan |
| Tema: Lastnosti geometrijskih likov–kvadrat in pravokotnik | | | |
| Pripomočki: SDZ 3/55*–*58 | | | |
| Namen učenja:   * poznati lastnosti geometrijskih likov, * poznati razlike med pravokotnikom in kvadratom, * opisati in poimenovati oglišča ter stranice likov, * risati z geometrijskim orodjem. | | | |
| Kriteriji uspešnosti: uspešen/na boš, ko boš znal/a:   * prepoznati in narisati geometrijski lik, * opisati in poimenovati oglišča ter stranice likov (trikotnik, štirikotnik, večkotnik), * narisati pravokotnik in kvadrat z upoštevanjem medsebojne lege stranic in skladnosti stranic, * razlikovati pravokotnik, kvadrat in opisati medsebojno lego stranic in njihove lastnosti, * risati z geometrijskim orodjem. | | | |
| **Potek dela**   * **SDZ 3, str. 55** najprej preberi besedilo na rumenem polju. Na modelu trikotnika poimenuj stranico in oglišče. Preštej stranice in oglišča. Odgovori na Nežino vprašanje. * 1. naloga : Dopolni preglednico – narisane geometrijske like poimenuj, preštej in zapiši število stranic in oglišč ter s pomočjo šablone še sam/a nariši geometrijske like, ki morajo biti znotraj črte pobarvani. Najprej narišeš s šablono lik, šablono držiš pri miru in nato pobarvaš še notranjost. * Odgovori na vprašanji spodaj.     **SDZ 3, str. 56, 57**   * Obe strani opazuj hkrati in sproti delaj primerjavo med pravokotnikom in kvadratom. Išči podobnosti in razlike. * Ponovi oz. obnovi znanje, da je vsak kvadrat pravokotnik, vendar vsak pravokotnik ni kvadrat. * Spomni se tudi prejšnje ure in teles: vsaka kocka je kvader, vendar vsak kvader ni kocka. * Primerjaj označevanje pravokotnika in kvadrata. * Pravokotniku označimo stranici z malima tiskanima črkama a in b, oglišča označimo z velikimi tiskanimi črkami A, B, C, D. * Kvadratu označimo stranice samo z malo črko a, saj so vse štiri stranice skladne, oglišča označimo z velikimi tiskanimi črkami A, B, C, D. * Pri pravokotniku sta skladni nasprotni si stranici. * Ugotoviš lahko, da so si nasprotne stranice pri obeh vzporedne, sosednje pa pravokotne.   **SDZ 3, str. 58**  Reši 1., 2., 3., 4. nalogo. Pri označevanju stranic in oglišč pazi na pravilen zapis črk. Pri meritvah bodi natančen/ natančna.  Rešitve vseh nalog lahko preveriš na [www.radovednih-pet.si](http://www.radovednih-pet.si)  Če še nisi prijavljen/a, poišči navodila na prvi strani šolske spletne strani Delo na daljavo. | | | |
| **Samovrednotenje:**  Kaj sem se danes naučil/a?  Je namen učenja dosežen?  Sem bil/a uspešna glede na kriterije uspešnosti?  Kaj lahko naredim, da svoje znanje še izboljšam? | | | |